Միաժամանակ երկուսն էլ դանդաղեցրին քայլերը: Ծովում, մոտ հիսուն մետրի վրա' մի նավակի քթին կանգնած մարդ կար' մի ձեռքին վառվող ծխախոտ, իսկ մյուսին' դեղին, նարնջագույն ու մանուշակագույն փուչիկներ: Չէին նկատել, թե փուչիկ վաճառողը կապույտ ջրերի վրա գույների ինչպիսի խրախճանքի էր վերածվել և թե այդ տեսարանն ինչ հրաշալի էր: Արմաևուշն ու Ասյան անձայն հետևում էին տեսարանին' մինչև փուչիկներն անհետացան հորիզոնում: